



Emil Boc le-a declarat război vitezomanilor și va monta radare fixe prin Cluj-Napoca.

Primarul a sesizat Poliția Rutieră și așteaptă acum să se monteze radarele.

Lucrurile vor fi discutate în comisia de circulație de la Primăria Cluj-Napoca, unde sunt și prezenți și cei din conducerea Poliției Cluj. ”Știm unde sunt cele mai multe accidente și vom monta radare fixe. Lucrurile se vor implementa din această toamnă”, a precizat Boc la o emisiune radio.

Câteva străzi pe care vitezomanii vor fi vânați sunt ”Observatorului, pe Frunzișului, pe Slănic, pe Dorobanților sunt radare fixe”.

Această discuție s-a mai purtat de multe ori în ultimii ani, dar până acum nu s-a făcut nimic.

Primarul Emil Boc nu a explicat ce modificare a legislației a făcut posibilă acum amplasarea de radare fixe.